เงินบาทเปิด 31.46/48 ต่อดอลล่าร์
ธนาคารซีไอเอ็มบีไทย รายงาน เงินบาทเปิด 31.46/48 คาดวันนี้แกว่งแคบ มองกรอบ 31.45-31.55
10 ส.ค. 2555

ธนาคารซีไอเอ็มบีไทย รายงาน เงินบาทเปิด 31.46/48 คาดวันนี้แกว่งแคบ มองกรอบ 31.45-31.55
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.46/48 บาท/ดอลลาร์ แข็งค่าขึ้นเล็กน้อยจากช่วงเย็นวานนี้ที่ปิดตลาดที่ระดับ 31.48/50 บาท/ดอลลาร์
แนวโน้มการเคลื่อนไหวของค่าเงินบาทวันนี้คาดว่าจะแกว่งอยู่ในกรอบแคบๆ เพราะตลาดยังไม่มีปัจจัยใหม่เข้ามา โดยนักลงทุนยังคงติดตามปัจจัยเดิม คือ การแก้ปัญหาวิกฤติเศรษฐกิจในยูโรโซน
"วันนี้บาทคงนิ่งๆ ไม่ค่อยมีปัจจัยอะไรใหม่ๆ นักลงทุนก็ยังรอดูปัจจัยเดิมๆ เรื่องการแก้ปัญหาของยูโรโซน" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.60/62 เยน/ดอลลาร์ ส่วนเงินยูโรอยู่ที่ระดับ 1.2294/2297 ดอลลาร์/ยูโร
คืนนี้ สหรัฐฯ จะรายงานตัวเลขเศรษฐกิจที่น่าสนใจ ได้แก่ กระทรวงแรงงานเปิดเผยราคานำเข้าและส่งออกเดือนก.ค., กระทรวงการคลังเปิดเผยงบประมาณของรัฐบาลกลางเดือนก.ค. 
นักบริหารเงิน คาดว่า วันนี้เงินบาทจะแกว่งแคบในกรอบ 31.45-31.55 บาท/ดอลลาร์